बालों का झड़ना भी इस उम्र की आम समस्या है। तनाव या प्रसव की वजह से यह समस्या हो सकती है, लेकिन कई बार शरीर में पोषक तत्वों की कमी की वजह से भी बाल झड़ते हैं। हेवी ब्लीडिंग की वजह से महिलाओं में आयरन की कमी हो जाती है। शरीर में पोषक तत्वों की कमी से भी बाल खराब होते हैं, इसलिए महिलाओं को रोजाना 18 मिलीग्राम आयरन किसी-न-किसी रूप में लेना चाहिए। इसके अलावा विटामिन डी की कमी भी इसका मुख्य कारण है। विटामिन डी की कमी होने पर मधुमेह, हृदय रोग, मल्टीपल स्केलेरोसिस, ब्रेस्ट, कोलोरेक्टल कैंसर होने की संभावना होती है। एक अध्ययन के अनुसार, 50% से अधिक महिलाएं विटामिन डी की समस्या से जूझ रही हैं।